**Сташ Скубе** (словенечки: *Staš Skube*), (роден во Ново Место, на 15 ноември 1989

) — словенечки ракометар.

Сташ е деснорак ракометар кој игра на позицијата на централен бек, организатор на играта, за ракометниот клуб Вардар и словенечката репрезентација.

Игра и кариера
--------------

### Клуб

#### 2006-2013 Тримо Требње

Во 2006-2008 година почнал да игра во екипата на РК Тримо Требње од Требње. Во сезоната 2008-2009, ги постигнал првите два гола на меѓународен натпревар кога постигнал два гола во Купот на победниците на куповите на 18 октомври против Живинице. Во сезоната 2009-2010, играле во Купот на ЕХФ и постигнал 12 гола на три натпревари. Особено се покажал на 13 февруари на мечот против шпанскиот Арагон кога постигнал девет гола во победата на неговиот тим од 35 на 26.

#### 2013-2016 Горење Велење

Во 2013 година Скубе се преселил во Велење во РК Горење Велење и таму останал три сезони. Сите три последователни сезони биле пласирани на второ место на Словенечкото првенство и секогаш ги победувал РК Цеље од Цеље. Во сезоната 2013-2014 за првпат играл во Лигата на шампионите и постигнал 12 гола на 12 натпревари. Во сезоната 2014-2015, РК Горење Велење играл во Купот на ЕХФ, а Сташ постигнал 81 гол во дванаесетте средби. На 28 февруари, во мечот на домашен терен против швајцарскиот **Винтертур**, Скубе го постигнал својот рекорд на постигнати голови на меѓународни натпревари, 12 гола во победата од 35-26.

#### 2016-2018 Пик Сегед

Во 2016 година, неговиот договор со РК Горење Велење истекол и тој се преселил во странство, во Унгарија, во Пик Сегед. Таму, меѓу другите играчи, го имал својот соиграч од Горење, Словенецот Марио Шоштарич. Во сезоната 2016-2017, повторно играл во Лигата на шампионите.

#### 2018-2019 РK Вардар

Во 2018 година од Пик Сегед Скубе се префрлил во македонскиoт првак РК Вардар, со кого во 2019 година ја освоил Лигата на шампионите во Келн.

### Репрезентација

Со репрезентацијата на Словенија го освоил бронзениот медал на СП за играчи до 21 година во 2009 година. За сениорската репрезентација на Словенија има одиграно 17 натпревари и постигнато 32 гола.

Семејство
---------

Неговиот постар брат Себастијан Скубе е исто така успешен ракометар.

Наводи
------

1. ↑  „Cup Winners' Cup 2008-09 match: Živinice - Trimo (23-24)". *eurohandball.com* (англиски). 18. oktober 2008. Архивирано од изворникот на 2017-10-14. Посетено на 24. November 2016. Проверете ги датумските вредности во: `|accessdate=, |date=` (help)
2. ↑  „Staš Skube profile for season 2009-10". *eurohandball.com* (англиски). Посетено на 24. November 2016. Проверете ги датумските вредности во: `|accessdate=` (help)
3. ↑  „EHF Cup 2009-10 match: Trimo - Aragon (35-26)". *eurohandball.com* (англиски). 13. februar 2010. Архивирано од изворникот на 2018-07-29. Посетено на 24. November 2016. Проверете ги датумските вредности во: `|accessdate=, |date=` (help)
4. ↑  „Staš Skube profile for season 2013-14". *eurohandball.com* (англиски). Посетено на 24. November 2016. Проверете ги датумските вредности во: `|accessdate=` (help)
5. ↑  „Staš Skube profile for season 2014-15". *eurohandball.com* (англиски). Посетено на 24. November 2016. Проверете ги датумските вредности во: `|accessdate=` (help)
6. ↑  „EHF Cup 2014-15 match: Winterthur - Gorenje (26-35)". *eurohandball.com* (англиски). 28. februar 2015. Архивирано од изворникот на 2017-11-12. Посетено на 24. November 2016. Проверете ги датумските вредности во: `|accessdate=, |date=` (help)
7. ↑  „Staš Skube se seli v Pick Szeged". *siol.net*. 28. oktober 2015. Посетено на 24. November 2016. Проверете ги датумските вредности во: `|accessdate=, |date=` (help)
8. ↑  „Словенецот Сташ Скубе е нов член на Вардар". *Рк Вардар*. 28 јуни 2018. Архивирано од изворникот на 2019-06-07.

Надворешни врски
----------------

* Stash Skube: профил на eurohandball.com